הוועדה המסדרת, כנסת 23, פרוטוקול מספר 34, 2020-05-14 19:00

אברהם (אבי) ניסנקורן: שלום לכולם, אני מתכבד לפתוח את הדיון.

אברהם (אבי) ניסנקורן: אנחנו בבקשה לקביעת ישיבת מליאה ביום ראשון בשעה 13:00 לצורך כינון ממשלת חילופין, ובחירת יושב-ראש הכנסת, ואנחנו מבקשים את סדר היום שאישרנו להיום לאשר ליום ראשון, אותם סדרי דיון לאשר ליום ראשון.

אברהם (אבי) ניסנקורן: יתחיל ב -13:00, כשאנחנו נאפשר להגיש את המועמדות לתפקיד יו"ר כנסת עד יום ראשון ב-10:00, למרות שכבר הגישו.

אברהם (אבי) ניסנקורן: השאלה היא – האם יש פה מישהו שרוצה לאפשר עוד הגשה, או מה שהגישו מקובל?

אברהם (אבי) ניסנקורן: אם זה מקובל על כולם שמה שהגישו זה נסגר – אנחנו סוגרים את העניין של יו"ר כנסת.

אברהם (אבי) ניסנקורן: אין פה אף אחד מהסיעות שרוצה הגשה נוספת.

משה אבוטבול: תחזור על ההצעה.

אברהם (אבי) ניסנקורן: אז אנחנו נאשר.

אברהם (אבי) ניסנקורן: מי שהגיש – הגיש.

בועז טופורובסקי: אבל יו"ר הכנסת עוד לא התפטר.

בועז טופורובסקי: אפשר עדיין לקבוע סדרי דיון לבחירת יו"ר כנסת כשיו"ר הכנסת עוד לא התפטר?

אברהם (אבי) ניסנקורן: כן, אנחנו - - -

בועז טופורובסקי: אין בעיות, אני רק שואל .

אברהם (אבי) ניסנקורן: כן, כן, כן.

אברהם (אבי) ניסנקורן: תהיה בחירת יו"ר כנסת ביום ראשון לפי ההצעה של סדרי הדיון.

אברהם (אבי) ניסנקורן: אני חוזר: אנחנו מבקשים לקבוע ישיבה ביום ראשון בשעה 13:00 לצורך כינון הממשלה, ואנחנו רוצים את אותם סדרי דיון שאישרנו כבר אתמול – את אותם סדרי דיון לאשר ליום ראשון בשעה 13:00, ורשימת המועמדים לתפקיד יו"ר כנסת שהוגשה עד היום בשעה 17:00 זו הרשימה שגם תובא להצבעה.

משה אבוטבול: כלומר, לא תורחב ההזדמנות - - -

אברהם (אבי) ניסנקורן: לא, כי אין פה אף סיעה שמבקשת את זה ומי שהגיש עד 17:00 כבר האריך את זה.

אברהם (אבי) ניסנקורן: בבקשה, חבר הכנסת מכלוף מיקי זוהר.

מכלוף מיקי זוהר: לכל מי שמעוניין לדעת, ראש הממשלה ברגעים אלו – כבר בימים האחרונים משוחח עם חברי סיעת הליכוד.

מכלוף מיקי זוהר: לשמחתנו אנחנו סיעה גדולה מאוד, ולכן יש 36 אנשים שצריך לדבר אתם.

מכלוף מיקי זוהר: כן, הליכוד היא מפלגה, תנועה שיש בה פריימריז.

מכלוף מיקי זוהר: יש לזה ערך מסוים שמן הסתם מחייב את ראש הממשלה לשבת ולדבר עם האנשים לפני השבעת הממשלה, כדי לתת להם את הכבוד המגיע להם לפני שאנחנו מגיעים להשבעת הממשלה.

מכלוף מיקי זוהר: ברור לנו לכולנו שלא כולם ייצאו עם מלוא תאוותם בידם.

מכלוף מיקי זוהר: יהיו בליכוד אנשים שיצטרכו להבין מתוך מצב מסוים של ממשלת אחדות, ממשלה פריטטית – יש לזה משמעויות, וראש הממשלה מנסה לרבע את המעגל.

בועז טופורובסקי: הוא לא היה יכול לשבת אתם בשבוע האחרון?

בועז טופורובסקי: היה לו - - -

עופר כסיף: זה תירוץ מאוד מאוד קלוש - - -

אברהם (אבי) ניסנקורן: רק רגע, רק רגע.

אברהם (אבי) ניסנקורן: אתם יכולים לדבר, רק תנו לו קודם לדבר.

מכלוף מיקי זוהר: אני נותן לכם את ההצהרה שלי ואחרי כן תוכלו לומר מה שאתם רוצים.

מכלוף מיקי זוהר: כדי לרבע את המעגל, זה מצריך זמן.

מכלוף מיקי זוהר: אני יכול להגיד לכם גם שהפגישות עם חברי הכנסת מאוד ארוכות.

מכלוף מיקי זוהר: זה תהליך.

מכלוף מיקי זוהר: זה תהליך שראש הממשלה מבצע אותו.

מכלוף מיקי זוהר: אני מצהיר פה בצורה ברורה – ביום ראשון בשעה 13:000 בצוהריים תושבע הממשלה, ממשלת האחדות יחד עם כחול לבן ומפלגת העבודה כפי שהתחייבנו.

מכלוף מיקי זוהר: הזמן הזה שראש הממשלה ביקש זה זמן כדי לאפשר לו לדבר עם האנשים בצורה מכובדת, בצורה יפה, עד שיגיע רגע ההשבעה.

מכלוף מיקי זוהר: ולכן אני מציע לכל אלה שכבר רואים את עצמם במערכת בחירות רביעית – להירגע, אנחנו לא, אנחנו מקימים ממשלה במאה אחוזים.

מכלוף מיקי זוהר: כל מה אנחנו צריכים זה אורך רוח וקצת סבלנות, כדי שראש הממשלה יוכל לעשות את עבודתו.

מכלוף מיקי זוהר: יש לו ניסיון בזה, לשמחתי הרבה.

מכלוף מיקי זוהר: זה הכל.

שלמה קרעי: חוץ מזה תזכיר שיש הרבה מוצלחים בליכוד, אז המאבק הוא לא קל.

מכלוף מיקי זוהר: המאבק לא קל בכלל.

בועז טופורובסקי: אני רוצה להגיד משהו.

בועז טופורובסקי: מאז הבחירות האחרונות עברו בערך חודשיים.

בועז טופורובסקי: כל פעם אני שומע אנשים בבניין הזה שאומרים שדברים כאלה לא קרו מעולם, בבניין הזה.

בועז טופורובסקי: כל פעם שוברים עוד ועוד מנהגים ועוד ועוד מוסכמות.

מכלוף מיקי זוהר: גם שלוש מערכות בחירות לא קרו אף פעם.

בועז טופורובסקי: התהליך הזה, אם אתמול דיברתי על זה שפוגעים ולא מתייחסים בכבוד, מזלזלים בחברי הוועדה – עכשיו זה זלזול במדינת ישראל.

בועז טופורובסקי: איך שזה נראה, איך שזה נראה בעולם, איך שזה נראה מול אזרחי ישראל כשקובעים השבעת ממשלה חגיגית, כשקובעים השבעה – ולא משנה שהיא היתה אמורה בכלל ב-02:00 בלילה, כאילו מחביאים את ההשבעה מאיזה מישהו, אבל הדרך הזו, וברגע האחרון מבטלים את ההשבעה?

בועז טופורובסקי: אף אחד לא ידע על ההשבעה הזו – לא היה זמן להיפגש - - -

מכלוף מיקי זוהר: היא היתה אמורה להיות כבר לפני שתי מערכות בחירות, בועז, אם לא הייתם גוררים אותנו שנה שלמה.

בועז טופורובסקי: להגיד שלראש הממשלה לא היה זמן?

בועז טופורובסקי: הוא לא הספיק להיפגש עם האנשים?

בועז טופורובסקי: מה, אם הוא מחכה להיפגש עם כל האנשים שעה לפני ההשבעה אז ברור שלא יהיה לו זמן.

בועז טופורובסקי: זה כאילו לצחוק לנו בפנים, לצחוק לחברי הכנסת בפנים, לצחוק לאזרחי מדינת ישראל בפנים.

משה אבוטבול: אבל זה גם כן למצוא פתרונות יצירתיים, אתה שוכח?

משה אבוטבול: לראות איך לרבע את העיגול.

קריאה: ראש הממשלה הוא לא ראש האופוזיציה, שאין לו מה לעשות.

מכלוף מיקי זוהר: ההסכם הזה נחתם לפני כל כך הרבה זמן, היה מספיק זמן לעשות את זה.

מכלוף מיקי זוהר: זה שמחכים לרגע האחרון, כביכול, אני לא מדבר על מה שאני לא יודע, אבל איך שזה נראה - -

מכלוף מיקי זוהר: ראש הממשלה עדיין מנסה לצרף את ימינה, הוא לא - - -

בועז טופורובסקי: - - זה פשוט תהליך שמבזה את מדינת ישראל.

מכלוף מיקי זוהר: בועז, ראש הממשלה גם עסוק בקורונה.

מכלוף מיקי זוהר: הוא פתח את מערכת החינוך, אם לא שמת לב.

מכלוף מיקי זוהר: יש עוד דברים שמתעסקים אתם חוץ מפגישות.

בועז טופורובסקי: מה הקשר?

בועז טופורובסקי: מה הקשר?

בועז טופורובסקי: מה, זו השבעת ממשלה, זו לא שכונה.

בועז טופורובסקי: זו לא שכונה.

בועז טופורובסקי: תפסיקו להתייחס אל זה כאל שכונה.

בועז טופורובסקי: אני אומר את זה לא כמי ש - - -שתוקם ממשלה, אני באתי להצביע.

בועז טופורובסקי: אני חבר אופוזיציה, היום – כל חברי האופוזיציה הגיעו בשביל לכבד את המעמד.

בועז טופורובסקי: אף אחד לא חשב שאנחנו נפיל את הממשלה הזאת או משהו כזה, או שנמנע את ההצבעה.

בועז טופורובסקי: באנו לכבד את המעמד הזה.

מכלוף מיקי זוהר: ולהצביע נגד.

בועז טופורובסקי: והעובדה שזה נדחה זה פשוט חוסר כבוד למדינת ישראל, לסמליה, ועוד מדרגה בבושה הזו שאנחנו חווים שנבחרי הציבור מתנהגים ככה לאזרחי ישראל.

בועז טופורובסקי: אחר כך מתפלאים שאזרחי ישראל אומרים – אם ממשלת ישראל מתנהגת ככה אז גם אנחנו יכולים להתנהג ככה.

בועז טופורובסקי: אני רק רוצה לקוות שאם ביום ראשון אכן תושבע הממשלה, היא תתחיל בצורה הרבה יותר טובה ממה שזה מתנהל עכשיו.

בועז טופורובסקי: ואני מציע לאנשים בקואליציה המסתמנת: תתחילו לסמוך אחד על השני ולא רק לסמוך על מה שאתם כותבים בניירות, כי ניירות אפשר לקרוע, אבל מילה בין אנשים ואמון בין אנשים זה דבר הרבה יותר חשוב בשביל להנהיג ולהוביל מדינה.

בועז טופורובסקי: זה מה שאזרחי ישראל מצפים, זה גם מה שאנחנו מצפים, ואני אומר לכם עוד פעם כאן – האופוזיציה תעזור בכל מה שקשור לטובת מדינת ישראל.

בועז טופורובסקי: היא תעזור בכל מה שקשור במלחמה בקורונה.

בועז טופורובסקי: אז תעזרו לנו לעזור לכם ואל תעשו צחוק מהאמון שאתם הולכים לתת בעצמכם ושהכנסת הזו הולכת לתת בממשלה.

בועז טופורובסקי: תודה.

משה אבוטבול: אני רוצה להגיד לך, יקירי.

משה אבוטבול: עם כל הכבוד, יש קודם כל גם דברים יפים.

משה אבוטבול: מה הסיפור של קיש?

משה אבוטבול: קירוב רחוקים.

משה אבוטבול: זה דבר מאוד מאוד יפה, לבוא ולהכניס גם כן רוחות נעימים בתוך הנושא וגם לרבע את העיגול, כמו שאמרו, וגם כן – לבנות את היצירה הזאת.

משה אבוטבול: אז לוקח לפעמים קצת זמן, אבל בסופו של דבר היצירה הזאת תהיה לאורך ימים ושנים שתוכל לתפקד באמת טוב יותר.

משה אבוטבול: ואני יודע מה זה לבנות קואליציה, זו המלאכה הכי קשה.

משה אבוטבול: גם אני עשיתי קואליציות כשהייתי ראש העיר בית שמש.

משה אבוטבול: 16 מתוך 19 חברים היו לי בקואליציה.

משה אבוטבול: לשבת, ולתחזק את אלה, שלא יהיו מאוכזבים, ואלה שכן קיבלו, ואלה שלא קיבלו, ואלה שקיבלו ורוצים גם את של האחר.

משה אבוטבול: יש תהליכים שקורים, לא צריך להיפגע מזה, בפרט כשיש פה תחולה לנושא הזה – ביום ראשון, בצוהריים.

משה אבוטבול: אז מקסימום – בסדר, אז הכינו חליפות, כמה, אבל אפשרי גם אחרי השבת להביא אותן וללבוש אותן.

בועז טופורובסקי: קרה שדחית מועצת עיר אחרי הבחירות של קביעת כל המינויים?

בועז טופורובסקי: קרה שדחית ישיבת מועצה כזו?

משה אבוטבול: קרה שחלק מהדברים התארכו.

משה אבוטבול: יש כאן יצירה חדשה.

משה אבוטבול: פתאום – הפילוג שקרה בכחול לבן, זה הביא חשיבה מחודשת, הנושא של ימינה שזזה הצידה.

משה אבוטבול: יש פה כמה דברים שקרו שמחייבים חשיבה מחדש.

משה אבוטבול: עושים כמו ב WAZE, מחשבים מסלול מחדש.

משה אבוטבול: קבל את זה בהבנה.

בועז טופורובסקי: אני מקבל.

בועז טופורובסקי: - - - השבעת ממשלה.

משה אבוטבול: נושא של זהירות בדרכים מדבר אליך, אז דיברתי אליך בהמשלה של WAZE וכל הדברים האלה.

משה אבוטבול: פה – חישוב מסלול מחדש.

משה אבוטבול: קבל את זה בהבנה.

משה אבוטבול: יום ראשון בשעה 13:00 אנחנו בעזרת ה' יחד נשמח להרים לחיים לממשלה החדשה.

עופר כסיף: אני חייב להגיד לכם שבתור מי שנמצא פה מעט מאוד זמן – כלומר, אני חבר כנסת מאוד ותיק, כבר שלוש קדנציות, אבל בכל זאת אני מעט מאוד זמן פה.

עופר כסיף: אז בכל אופן, אני רוצה להמשיך את הדברים שאמר ידידי בועז.

עופר כסיף: אני מרגיש בושה.

עופר כסיף: אני מרגיש בושה ואני חייב להגיד לכם שגם כאב, משום שאני רואה איך הציבור מסתכל על הבית הזה היום.

עופר כסיף: לא רק היום, כבר הרבה זמן.

עופר כסיף: דיברו אתי אנשים היום בהפגנות שהיו למטה.

עופר כסיף: איך הציבור מסתכל על היושבים פה, בבית, וחלק גדול מהציבור גם לא עושה את ההבחנה – קואליציה-אופוזיציה, בעד הממשלה המתגבשת-נגד.

עופר כסיף: הוא מסתכל עלינו כעל קולקטיב, במידה רבה של צדק.

עופר כסיף: והוא אומר: האנשים האלה במשבר הגדול ביותר שתקף אותנו, מיליון וחצי מובטלים, אנשים שאין להם לא רק איך לסיים את החודש, לא יודעים איך לסיים את היום, בין אם זה שכירים, אנשים שפוטרו, יצאו לחל"ת, עצמאים, עסקים קטנים, נשים שסובלות מאלימות ואין את התקציבים כדי לשמור עליהן, ועוד רשימה ארוכה.

עופר כסיף: ומה הם רואים?

עופר כסיף: הם רואים שיש פה אנשים אפתיים, קרי לב, קהי חושים, שחושבים איך לקדם את עצמם.

עופר כסיף: כי על מה מדובר פה, למה אנחנו רוצים לדחות שוב ושוב?

עופר כסיף: כדי שראש הממשלה החשוד בשלושה אישומים שעומדים כנגדו שלושה כתבי אישום חמורים ומנסה לחלץ את עצמו כעבריין נמלט מדין.

שלמה קרעי: עופר, ראש הממשלה הזה - - -

עופר כסיף: קרעי, אל תפריע לי.

עופר כסיף: ואני מסתכל ו – על מנת לשמור את עצמו מחוץ למקום שלו הוא ראוי הוא הופך את העולם.

עופר כסיף: לא מעניין אותו הציבור, לא מעניין אותו המשבר שאנשים - למעלה ממיליון איש עוברים.

שלמה קרעי: העובדות לא מבלבלות אותך, עופר.

עופר כסיף: לא מעניין אותו.

עופר כסיף: אני אומר את העובדות, ואתה אלוף בעיוות העובדות, אז תעזוב אותי עכשיו עם זה.

עופר כסיף: לעוות את העובדות – תעוות במקום אחר, לא מולי כי לא תצליח.

עופר כסיף: עושה הכל רק למען עצמו, לא מעניין אותו איש.

עופר כסיף: קוראים לזה בשפה הפסיכיאטרית "פסיכופת".

עופר כסיף: והוא דוחה את ההשבעה הזאת רק משום שהוא לא מצא איך לשכנע את רודפי הבצע והשררה במפלגתו, הוא לא הצליח למצוא להם מספיק תפקידים וכדי שהוא יוכל בכל זאת לשוב לכס המלכות הוא דוחה שוב ושוב את ההצבעה.

עופר כסיף: איזו בושה, איזו עזות מצח.

עופר כסיף: חברים, אני פונה אליכם, בעיקר אל אלה שהולכים אחריו.

עופר כסיף: אתם לא מתביישים?

עופר כסיף: ממנו אין לי ציפיות.

עופר כסיף: האיש פסיכופת, קלינית.

שלמה קרעי: עופר, עופר.

שלמה קרעי: באותה התלהבות תגנה את הפיגוע שהיה היום נגד חייל צה"ל.

שלמה קרעי: באותה נשימה.

עופר כסיף: אתם - - - ללכת אחרי האיש - - -אבי, בבקשה תדאג שלא יפריע לי.

אברהם (אבי) ניסנקורן: אבל עוד דקה יש לך.

אברהם (אבי) ניסנקורן: בסדר גמור.

אברהם (אבי) ניסנקורן: אני גם רוצה להגיד לך עוד משהו - - -

עופר כסיף: אני רוצה לסיים.

אברהם (אבי) ניסנקורן: מילה אחת, מילה אחת.

אברהם (אבי) ניסנקורן: אני נותן לך, שנייה.

מכלוף מיקי זוהר: עופר, אני חושב שחרגת מכל אמות מידה של - - -

עופר כסיף: מי שחרג מאמות מידה זה ראש ממשלה שרוצה לכונן פה משטר אפרטהייד ממוסד.

עופר כסיף: ראש ממשלה פושע, עבריין נמלט.

עופר כסיף: הוא זה שחורג מאמות מידה.

עופר כסיף: אני חורג מאמות מידה?

עופר כסיף: הוא זה שחורג מאמות מידה.

מכלוף מיקי זוהר: ועדת האתיקה של הכנסת - - -

עופר כסיף: אני עובר על האתיקה?

עופר כסיף: הוא עובר על חוקי המדינה.

מכלוף מיקי זוהר: אתה, לדעתי, צריך לקבל עונש כבד על ה - - -

עופר כסיף: האיש הזה צריך להיות בבית משפט, צריך לעמוד לדין ולא להיות רגע אחד בתפקיד ציבורי.

עופר כסיף: בושה וחרפה, בושה וחרפה.

אברהם (אבי) ניסנקורן: תודה, תודה.

אברהם (אבי) ניסנקורן: תודה.

אברהם (אבי) ניסנקורן: אני קורא לך לסדר פעם ראשונה.

עופר כסיף: הפריעו לי באמצע.

אברהם (אבי) ניסנקורן: לא, לא.

אברהם (אבי) ניסנקורן: סיימת.

עופר כסיף: לא, לא סיימתי.

אברהם (אבי) ניסנקורן: אני קורא לך לסדר פעם שנייה.

עופר כסיף: בושה.

מכלוף מיקי זוהר: אתה מדבר בצורה מבחילה, אתה בושה לכנסת.

עופר כסיף: אני בושה לכנסת, או ראש ממשלה נאשם?

עופר כסיף: ראש ממשלה שאחראי לרצח עם.

עופר כסיף: ראש ממשלה שאחראי לכיבוש ואפרטהייד.

עופר כסיף: הוא זה שאשם.

אברהם (אבי) ניסנקורן: טוב.

אברהם (אבי) ניסנקורן: אני קורא לך לסדר פעם שלישית.

מכלוף מיקי זוהר: המקום שלך הוא בג'ונגל, לא פה.

עופר כסיף: הוא זה שאשם.

עופר כסיף: הוא מוכר את כל המדינה הזאת.

עופר כסיף: בושה, בושה וחרפה.

אברהם (אבי) ניסנקורן: קראתי לך לסדר פעם שלישית.

מכלוף מיקי זוהר: לא מתבייש?

מכלוף מיקי זוהר: חוצפן שכמוך.

מכלוף מיקי זוהר: מסית.

שלמה קרעי: לפני שמוציאים אותך – תגנה את הפיגוע נגד חיילי צה"ל, עופר.

מכלוף מיקי זוהר: שונא ישראל.

עופר כסיף: אני אגנה את הכיבוש שאחראי לכל אלה.

עופר כסיף: את זה אני אגנה.

שלמה קרעי: אתה וחבריך תומכי הטרור.

שלמה קרעי: שונא ישראל.

עופר כסיף: אני שונא את הגזענות שלכם.

עופר כסיף: את זה אני שונא.

שלמה קרעי: שונא ישראל.

שלמה קרעי: שונא מדינת ישראל.

שלמה קרעי: זה מה שאתה.

שלמה קרעי: (חבר הכנסת עופר כסיף מוצא מן הישיבה)

אברהם (אבי) ניסנקורן: אני מצטער על רמת השיח שהתגלגלה פה.

אברהם (אבי) ניסנקורן: כל אחד בדעתו, אבל עדיין יש גבולות מסוימים שצריך לשמור עליהם.

משה אבוטבול: להגיד על ראש ממשלה - - -לא, זה כבר מוגזם.

מכלוף מיקי זוהר: אני מבקש לפנות לוועדת האתיקה על הדבר הזה.

אברהם (אבי) ניסנקורן: זו זכותך המלאה.

אלכס קושניר: טוב, אני רוצה להתחיל ולומר שמה שהיה פה הוא פשוט מתחת לכל ביקורת.

אלכס קושניר: זה לא משנה מה הדעה שלי, פוליטית, כזו או אחרת, לגבי ראש הממשלה וגם לגבי ראש הממשלה.

אלכס קושניר: אני חושב שלאף חבר כנסת אין את הזכות הציבורית, קודם כל, אל מול האנשים שמסתכלים עלינו לקרוא לו פסיכופת.

אלכס קושניר: זה לא המקום, זה לא מכובד וזה לא ראוי.

אלכס קושניר: לגבי מה שקרה היום ולמה אנחנו יושבים פה – אנחנו כל הזמן אמרנו שמדובר בממשלת כיסאות, והנה אנחנו רואים שההצבעה נדחית רק בגלל שבליכוד לא הסתדרו עם הכיסאות.

אלכס קושניר: ואגב, אני חושב שראש הממשלה קצת מזלזל בחברי הליכוד שהוא ככה מביא אותם ברגע האחרון ומנסה לסדר את הפאזל הזה.

אלכס קושניר: הרי בסופו של דבר יש אנשים שמסתכלים עלינו, ומה הם רואים?

אלכס קושניר: הם רואים 120 חברי כנסת שמתוכם 72 או 73 מנסים להרכיב ממשלה, רבים אחד עם השני מי יישב בכיסא הזה, ומי בכיסא הזה, וזה חצי קדנציה ככה, וזה חצי קדנציה ככה, וכל זה נוכח המשבר הזה.

אלכס קושניר: אני חושב שעצם ההתנהלות הזו שראינו היום היא זו שגם מנבאת את ההתנהלות של הממשלה בהמשך.

אלכס קושניר: אתם לא סומכים אחד על השני.

אלכס קושניר: מה שמעניין אתכם זה על איזה כיסא אתם יושבים ולא איך אתם מסייעים ועוזרים לציבור.

אלכס קושניר: אנחנו אמרנו שאנחנו נהיה אופוזיציה עניינית.

אלכס קושניר: אז אתם כרגע עשיתם צעד ראשון כדי לפרק את עצמכם.

אלכס קושניר: לא נפריע לכם.

אלכס קושניר: תתפרקו.

שלמה קרעי: לא יעזור לכם, קושניר.

שלמה קרעי: לא יעזור.

שלמה קרעי: יש לכם ארבע שנים טובות.

אלכס קושניר: קרעי, אנחנו לא עושים כלום, אתם עושים את זה לבד.

אלכס קושניר: שים לב, לא הפרענו לכם.

פטין מולא: ארבע וחצי, למה ארבע?

פטין מולא: למה שכחת את השלושה חודשים האחרונים?

אלכס קושניר: אתם מתפרקים כבר לבד.

אלכס קושניר: מצוין.

אלכס קושניר: תתפרקו.

משה אבוטבול: ואני, בניגוד לכולם, חושב שאפשרנו עד יום ראשון לאפשר לכם להיכנס גם כן.

קריאות: - - -

אברהם (אבי) ניסנקורן: את המשא ומתן תעשו אחר כך.

אלכס קושניר: אתה יודע מה?

אלכס קושניר: השר ליצמן אמר שהקורונה תעבור ברגע שהמשיח יבוא.

אלכס קושניר: אז שהמשיח יבוא והקורונה תעבור ניכנס אתכם לממשלה.

קריאות: - - -

משה אבוטבול: לפחות תגיד "בלי נדר".

אברהם (אבי) ניסנקורן: אנחנו נעבור להצבעה.

אברהם (אבי) ניסנקורן: מי בעד קביעת הישיבה ליום ראשון בשעה 13:00 תוך שמירת סדרי הדיון, למעט המועמדות ליו"ר כנסת שכבר הרשימה נסגרה, ולכן אין צורך להעלות את זה מחדש, ולכן זה כבר התקיים.

אברהם (אבי) ניסנקורן: הנושא של סגירת רשימת המועמדים היתה לפני כן בהסכמה רחבה של הנוכחים פה בחדר, פה אחד.

אברהם (אבי) ניסנקורן: בסדר, אנחנו מצביעים בעד סגירת הרשימה, שכבר נעשתה פה אחד.

אברהם (אבי) ניסנקורן: מי בעד סגירת המועמדים שהיתה?

אברהם (אבי) ניסנקורן: הצבעה ההחלטה אושרה.

אברהם (אבי) ניסנקורן: תודה, אושר.

אברהם (אבי) ניסנקורן: עכשיו – מי בעד קביעת סדר היום ביום ראשון לבחירת הממשלה לפי סדרי הדיון שנקבעו וזזו בעצם ליום ראשון?

אברהם (אבי) ניסנקורן: הצבעה ההחלטה אושרה.

אברהם (אבי) ניסנקורן: אושר פה אחד.

אלכס קושניר: אני מבקש רביזיה.

אלכס קושניר: תענה לי ואולי אמשוך אותה.

אלכס קושניר: אני רוצה לשאול שאלה.

אלכס קושניר: הרי מחר בני גנץ מתפטר שוב מתפקיד יושב-ראש הכנסת, ואז צריך למנות לו מחליף, ולא הצבענו על מחליף.

אברהם (אבי) ניסנקורן: אישרנו את איתן גינזבורג.

קריאות: - - -

משה אבוטבול: יש לו סגנים.

משה אבוטבול: יש לו את מרגי.

אברהם (אבי) ניסנקורן: היתה שאלה טובה.

אברהם (אבי) ניסנקורן: אז אנחנו רוצים לחזור ולאשר את איתן גינזבורג בתווך הזה.

אלכס קושניר: אז זה בהתניה?

אלכס קושניר: אם-אז?

אברהם (אבי) ניסנקורן: תודה על השאלה.

אברהם (אבי) ניסנקורן: אז אנחנו מצביעים על זה.

אברהם (אבי) ניסנקורן: אנחנו מצביעים שבמידה ויהיה פער בין הכניסה לתוקף של התפטרות בני גנץ מתפקיד יושב-ראש הכנסת לבין בחירת יו"ר קבוע, איתן גינזבורג ימלא את התפקיד כיו"ר כנסת בפועל בתקופת הביניים.

אברהם (אבי) ניסנקורן: מי בעד?

אברהם (אבי) ניסנקורן: הצבעה בעד – 11 נגד – אין נמנע – אין ההחלטה אושרה.

אברהם (אבי) ניסנקורן: אושר, תודה רבה.

אברהם (אבי) ניסנקורן: הישיבה נעולה.